钦定古今图书集成/历象汇编/岁功典/第080卷 > 《广东志书》 > 冬 张养浩
## 钦定古今图书集成/历象汇编/岁功典/第080卷 > 《广东志书》 > 冬 张养浩

岁晏日南至，场圃靡所劳。告我三务功，盈耳“《康衢》谣。
鸦飞岭外陂，虹断林边桥。将期养疏拙，讵厌居寂寥。”
负暄坐晴檐，煦煦春满袍。对山阅吾书，怀古酌彼醪。
此乐天所靳，何幸及草茅。虽非鹿门庞，或庶彭泽陶。
为诗写幽尚，刊落华与豪。集以贻知音，怅望心摇摇。